CELEX: 32015D1838
Language: bg
Date: 2015-10-12 00:00:00
Title: Решение (ОВППС) 2015/1838 на Съвета от 12 октомври 2015 година за изменение на Решение 2013/391/ОВППС в подкрепа на практическото изпълнение на Резолюция 1540 (2004) на Съвета за сигурност на ООН относно неразпространението на оръжия за масово унищожение и средствата за доставянето им

13.10.2015   
            
            
               BG
            
            
               Официален вестник на Европейския съюз
            
            
               L 266/96
            
         РЕШЕНИЕ (ОВППС) 2015/1838 НА СЪВЕТА
   от 12 октомври 2015 година
   за изменение на Решение 2013/391/ОВППС в подкрепа на практическото изпълнение на Резолюция 1540 (2004) на Съвета за сигурност на ООН относно неразпространението на оръжия за масово унищожение и средствата за доставянето им
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, параграф 1 и член 31, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 22 юли 2013 г. Съветът прие Решение 2013/391/ОВППС (1).
            
         
               (2)
            
            
               В Решение 2013/391/ОВППС се предвижда за посочените в него проекти („проектите“) 24-месечен период на изпълнение от датата на сключване на споразумението за финансиране между Комисията и Секретариата на ООН (Службата по въпросите на разоръжаването).
            
         
               (3)
            
            
               На 4 юни 2015 г. изпълнителната агенция — Службата на ООН по въпросите на разоръжаването (UNODA), поиска от Съюза разрешение за удължаване на периода на изпълнение до 25 април 2016 г., което да позволи изпълнението на проектите да продължи след първоначалната дата на изтичане на срока.
            
         
               (4)
            
            
               В искането си от 4 юни 2015 г. UNODA посочи, че удължаването на срока на изпълнение на проектите би могло да се извърши без финансови последици.
            
         
               (5)
            
            
               Поради това действието на Решение 2013/391/ОВППС следва да бъде продължено, което да позволи цялостно изпълнение на проектите,
            
         ПРИЕ НАСТОЯЩОТО РЕШЕНИЕ:
   Член 1
   Решение 2013/391/ОВППС се изменя, както следва:
   
               1)
            
            
               В член 5 параграф 2 се заменя със следното:
               „2.   Срокът на действие на настоящото решение изтича на 25 април 2016 г.“
            
         
               2)
            
            
               В приложението точка 6 се заменя със следното:
               „6.   СРОК НА ДЕЙСТВИЕ
               Срокът на действие на настоящото решение изтича на 25 април 2016 г.“
            
         Член 2
   Настоящото решение влиза в сила на датата на приемането му.
   
      Съставено в Люксембург на 12 октомври 2015 година.
      
         
            За Съвета
         
         
            Председател
         
         F. MOGHERINI
      
   
   
      (1)  Решение 2013/391/ОВППС на Съвета от 22 юли 2013 г. в подкрепа на практическото изпълнение на Резолюция 1540 (2004) на Съвета за сигурност на ООН относно неразпространението на оръжия за масово унищожение и средствата за доставянето им (ОВ L 198, 23.7.2013 г., стр. 40).